Mis toimub öösel metsas? Kes magavad rahulikult, kes hiilivad ringi? Millised ootamatused meid öises metsas varitsevad? Mida teha, kui ei oska enam midagi teha?    Neile ja paljudele teistele küsimustele saame vastused, kui siirdume turvaliselt koos retkejuhiga öisele võistlus-mängulisele retkele. Enne öisesse metsa minemist saame lühikese ellujäämisõpetuse ning tõmbame endile loosiga grupisisese rolli. Metsas lahendame  mõistatusi ja öise metsa saladusi ning loodame leida ka mõne "energiapuu". Peale metsaskäiku loeme lõkke ääres retkelised üle ning kuulame eepost, mis pajatab grupi kangelaslikust retkest öös.